
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1279 


20 Οκτωβρίου 2000 


ΑΠΟΦΑΣΕΙ Σ 

Αριθ. 41798 

Έγκριση Κανονισμού Κατάστασης Προσωπικού του Ορ¬ 
γανισμού Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (ΟΠΕΚΕΠΕ) - 
Ν.Π.Ι.Δ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ137Α/85), όπως 
συμπληρώθηκαν με το άρθρο 27 Ν. 2081/92 και όπως αυ¬ 
τές αντικαταστάθηκαν με το άρθρο 1 παρ. 2α Ν. 2469/97 
(ΦΕΚ 137Α/97). 

2. Τις διατάξεις των άρθρων 13 μέχρι και 29 του Ν. 
2637/98 «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων» (ΦΕΚ 200/Α/98) όπως τροποποιήθηκαν και συμπλη¬ 
ρώθηκαν με το άρθρο 4του Ν. 2732/99 (ΦΕΚ 154Α/99). 

3. Την αριθ. ΔΙΔΚ/Φ. 1/2/11187/12.5.2000 Κοινή Απόφα¬ 
ση του Πρωθυπουργού και της Υπουργού Εσωτερικών 
Δημ. Διοίκησης και Αποκέντρωσης για την ανάθεση αρ¬ 
μοδιοτήτων στους Υφυπουργούς Εσωτερικών, Δημ. Διοί¬ 
κησης και Αποκέντρωσης (Β'630). 

4. Την αριθ. 1039386/441/0006/21.4.2000 (ΦΕΚ 
571/Β/2000) απόφαση Πρωθυπουργού και Υπουργού Οι¬ 
κονομικών «Ανάθεση αρμοδιοτήτων στους Υφυπουργούς 
Οικονομικών». 

5. Τις διατάξεις της παρ. 3του άρθρου 22του Ν. 2362/95 
(ΦΕΚ 247/Α/95). 

6. Την από 10/27.7.2000 (ΘΕΜΑ 3ο) απόφαση του Δ.Σ. 
του ΟΠΕΚΕΠΕ. 

7. Το ότι από τις διατάξεις αυτήςτης απόφασης: α) προ- 
καλείται ετήσια δαπάνη ύψους 95.000.000 δραχμών η 


οποία θα καλυφθεί από εγκεκριμένες πιστώσεις του προ¬ 
ϋπολογισμού του ΟΠΕΚΕΠΕ - ΝΠΙΔ και β) η δαπάνη που 
προκαλείται για κάθε ένα από τα επόμενα έτη θα καλύ¬ 
πτεται από πιστώσεις που θα εγγράφονται στον προϋπο¬ 
λογισμό του ΟΠΕΚΕΠΕ - ΝΠΙΔ, αποφασίζουμε: 

Εγκρίνουμε τον Κανονισμό Κατάστασης Προσωπικού 
του Οργανισμού Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων (ΟΠΕΚΕΠΕ) 
- Ν.Π.Ι.Δ., ο οποίος έχει ως ακολούθως: 


ΚΑΝΟΝΙΣΜΟΣ ΚΑΤΑΣΤΑΣΗΣ ΠΡΟΣΩΠΙΚΟΥ 
ΤΟΥ ΟΡΓΑΝΙΣΜΟΥ ΠΛΗΡΩΜΩΝ ΚΑΙ ΕΛΕΓΧΟΥ 
ΚΟΙΝΟΤΙΚΩΝ ΕΝΙΣΧΥΣΕΩΝ ΠΡΟΣΑΝΑΤΟΛΙΣΜΟΥ 
ΚΑΙ ΕΓΓΥΗΣΕΩΝ (Ο.Π.Ε.Κ.Ε.Π.Ε.) 

Άρθρο 1 

Πλαίσιο δικαιοδοσίας και εφαρμογής 

Ο κανονισμός αυτός εκδίδεται σε εφαρμογή του άρ¬ 
θρου 20 του Νόμου 2637/98 (ΦΕΚ200/98/Α), όπως αυτός 
τροποποιήθηκε και συμπληρώθηκε με το άρθρο 4 του Νό¬ 
μου 2732/99 (ΦΕΚ 154/99/Α) και ρυθμίζει την κατανομή 
των οργανικών θέσεων τα τυπικά και ουσιαστικά προσό¬ 
ντα που απαιτούνται για τον διορισμό στις θέσεις αυτές, 
καθώς και κάθε θέμα που αφορά στις εργασιακές σχέσεις 
του προσωπικού του ΟΠΕΚΕΠΕ. 

Άρθρο 2 

1. α) Στις διατάξεις αυτού του Κανονισμού υπάγεται το 
τακτικό προσωπικό του ΟΠΕΚΕΠΕ. Τακτικό προσωπικό 
είναι εκείνο το οποίο προσλαμβάνεται με σύμβαση εργα¬ 
σίας ιδιωτικού δικαίου αορίστου χρόνου για την πλήρωση 
των τακτικών οργανικών θέσεων, οι οποίες προβλέπονται 
από τον Νόμο 2637/98, όπως τροποποιήθηκε από τον Νό¬ 
μο 2732/99. 

β) Το έκτακτο προσωπικό με σύμβαση εργασίας Ιδιωτι¬ 
κού Δικαίου ορισμένου χρόνου για την κάλυψη εποχικών 
ή άλλων πρόσκαιρων αναγκών, διέπεται από τις διατάξεις 



























17686 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του παρόντος κανονισμού εφ’ όσον οι διατάξεις αυτές 
συμβιβάζονται με την φύση του προσωπικού αυτού. 

2. Δεν υπάγεται στις διατάξεις του παρόντος Κανονι¬ 
σμού το προσωπικό (Δικηγόροι με έμμισθη εντολή) της 
περιπτώσεως Ιβτου άρθρου 23 του Ν.2637/98. 

Άρθρο 3 

Κατηγορίες-Κλάδοι Τακτικού Προσωπικού 
Οργανικές Θέσεις-Τυπικά προσόντα διορισμού 

1.0 αριθμόςτωνθέσεωντουτακτικού προσωπικού δια- 
κρίνεται σε κατηγορίες και κλάδους ως εξής: 
ΚΑΤΗΓΟΡΙΑ ΠΕ 

Περιλαμβάνει 163 οργανικές θέσεις στις οποίες κατα¬ 
τάσσεται κατά κλάδους το προσωπικό Ανώτατης Εκπαί¬ 
δευσης με χαρακτηριστικά στοιχεία ΠΕ. 

Κλάδος ΠΕΙ Γεωπόνων. 

Οργανικές θέσεις 74. 

Κλάδος ΠΕ2 Δασολόγων. 

Οργανικές θέσεις 1. 

Κλάδος ΠΕ3 Κτηνιάτρων. 

Οργανικές θέσεις 18. 

Κλάδος ΠΕ4 Ιχθυολόγων. 

Οργανικές θέσεις 1. 

Κλάδος ΠΕ9 Διοικητικών. 

Οργανικές θέσεις 8. 

Κλάδος ΠΕ10 Οικονομικών. 

Οργανικές θέσεις 42. 

Κλάδος ΠΕ11 Τοπογράφων-Μηχανικών. 

Οργανικές θέσεις 3. 

Κλάδος ΠΕ12 Πληροφορικής. 

Οργανικές θέσεις 6, από τις οποίες 2 αναλυτών και 4 
προγραμματιστών. 

Κλάδος ΠΕ13 Στατιστικής. 

Οργανικές θέσεις 1. 

Κλάδος ΠΕΗ Μεταφραστών-Διερμηνέων. 

Οργανικές θέσεις 2. 

Κλάδος ΠΕ15 Δημοσίων Σχέσεων. 

Οργανικές θέσεις 1. 

Θέσεις Δικηγόρων με Έμμισθη Εντολή. 

Θέσεις 6. 

ΚΑΤΗΓΟΡΙΑ ΤΕ 

Περιλαμβάνει 47 οργανικές θέσεις στις οποίες κατα¬ 
τάσσεται κατά κλάδους το προσωπικό της Τεχνολογικής 
Εκπαίδευσης με χαρακτηριστικά στοιχεία ΤΕ. 

Κλάδος ΤΕ1 Τεχνολογίας Γεωπονίας. 

Οργανικές θέσεις 15. 

Κλάδος ΤΕ6 Διοικητικών-Λογιστικών. 

Οργανικές θέσεις 32. 

ΚΑΤΗΓΟΡΙΑ ΔΕ 

Περιλαμβάνει 118 οργανικές θέσεις στις οποίες κατα¬ 


τάσσεται κατά κλάδους το προσωπικό μέσης εκπαίδευ¬ 
σης με χαρακτηριστικά στοιχεία ΔΕ. 

Κλάδος ΔΕ4 Διοικητικός-Λογιστικός. 

Οργανικές θέσεις 67. 

Κλάδος ΔΕ5 Δακτυλογράφων. 

Οργανικές θέσεις 4. 

Κλάδος ΔΕ12 Προσωπικού Η/Υ. 

Οργανικές θέσεις 44. 

Περιλαμβάνονται οι ειδικότητες: α) Προγραμματιστών, 
β) Χειριστών Η/Υ. 

Κλάδος ΔΕ 16 Οδηγών. 

Οργανικές θέσεις 3. 

ΚΑΤΗΓΟΡΙΑ ΥΕ 

Περιλαμβάνει 14 οργανικές θέσεις στις οποίες κατα¬ 
τάσσεται κατά κλάδους το προσωπικό υποχρεωτικής εκ¬ 
παίδευσης με χαρακτηριστικά στοιχεία ΥΕ. 

Κλάδος ΥΕ1 Επιμελητών. 

Οργανικές θέσεις 4. 

Κλάδος ΥΕ2 Προσωπικό Καθαριότητος. 

Οργανικές θέσεις 6. 

Κλάδος ΥΕ4 Φύλακες-Νυκτοφύλακες. 

Οργανικές θέσεις 4. 

2. Τα τυπικά προσόντα πρόσληψης του ανωτέρω προ¬ 
σωπικού κατά κατηγορία και κλάδο είναι τα προβλεπόμε- 
νααπότο Π.Δ. 194/1998 (ΦΕΚ88/Α) όπως αυτό ισχύει κά¬ 
θε φορά. 

Ειδικά για τους Κλάδους ΠΕ4 Ιχθυολόγων, ΠΕ9 Διοικη¬ 
τικών, ΠΕ10 Οικονομικών, ΠΕΙ3Στατιστικής, ΠΕΙδΔημο- 
σίων Σχέσεων καιτις Θέσεις Δικηγόρων με Έμμισθη Εντο¬ 
λή τα τυπικά προσόντα έχουν ως κάτωθι: 

Κλάδος ΠΕ4 Ιχθυολόγων. 

Πτυχίο Ιχθυολογίας ή Βιολογικού Τμήματος ή Αλιευτι¬ 
κής Τεχνικής Α.Ε.Ι. της ημεδαπής ή ισότιμο αντίστοιχο 
πτυχίο της αλλοδαπής. 

Κλάδος ΠΕ9 Διοικητικών. 

Πτυχίο Πολιτικών, Κοινωνιολογικών Επιστημών ή Δημό¬ 
σιας Διοίκησης και Διοίκησης Επιχειρήσεων Α.Ε.Ι. της 
ημεδαπής ή ισότιμο αντίστοιχο πτυχίο της αλλοδαπής. 

Κλάδος ΠΕ10 Οικονομικών. 

Πτυχίο Οικονομικού Τμήματος Α.Ε.Ι. της ημεδαπής ή 
ισότιμο αντίστοιχο πτυχίο της αλλοδαπής. 

Κλάδος ΠΕ13 Στατιστικής. 

Πτυχίο Α.Ε.Ι. της ημεδαπής ή ισότιμο αντίστοιχο πτυχίο 
της αλλοδαπής με το οποίο να αποδεικνύεται η ειδικότη¬ 
τα του Στατιστικού. 

Κλάδος ΠΕ15 Δημοσίων Σχέσεων. 

Πτυχίο Α.Ε.Ι. της ημεδαπής Δημοσίων Σχέσεων ή Δημο¬ 
σιογραφίας ή ισότιμο αντίστοιχο πτυχίο της αλλοδαπής. 

Θέσεις Δικηγόρων με Έμμισθη Εντολή. 

α) Πτυχίο Νομικού Τμήματος Α.Ε.Ι. της ημεδαπής ή ισό¬ 
τιμο αντίστοιχο πτυχίο της αλλοδαπής. 

β) Άδεια ασκήσεως επαγγέλματος δικηγορίας. 

γ) Αποδεδειγμένες γνώσεις και εμπειρία στην Κοινή Ορ¬ 
γάνωση Αγορών Γεωργικών Προϊόντων. 

3. Η κατανομή των ανωτέρω οργανικών θέσεων, σύνο¬ 
λο 342 (έκτων 1.700 προβλεπομένων στο άρθρο 23του Ν. 
2637/98, όπως τροποποιήθηκε με το άρθρο 4 του Ν. 
2732/99) στην Κεντρική και τις Περιφερειακές Υπηρεσίες, 
γίνεται με απόφαση του Υπουργού Γεωργίας ύστερα από 
εισήγηση του Δ.Σ. του ΟΠΕΚΕΠΕ. 

4. Πέραντων342 οργανικών θέσεωντης προηγούμενης 
παραγράφου ως οργανικές θέσεις του ΟΠΕΚΕΠΕ λογίζο¬ 
νται και οι 120 οργανικές θέσεις της αυτοτελούς υπηρε¬ 
σιακής μονάδας Ελέγχου Ενισχύσεων Ελαιολάδου όπως 
προσδιορίζονται από τους Κοινοτικούς Κανονισμούς 
2262/84 του Συμβουλίου και 27/85 της Επιτροπής καθώς 
και από τα Π.Δ. 222/85 (ΦΕΚ 83/84/Α) και 539/88 (ΦΕΚ 
247/88/Α) όπως κάθε φορά ισχύουν. 

5. Για όλες τις θέσεις κατηγορίας ΠΕ απαιτείται ως πρό¬ 
σθετο προσόν η επαρκής γνώση ξένης γλώσσας από τις 
πλέον ομιλούμενες στην Ευρωπαϊκή Ένωση. Ο τρόπος 
διαπίστωσης της επάρκειας γνώσης της γλώσσας καθο¬ 
ρίζεται κάθε φορά από την προκήρυξη πλήρωσης των θέ¬ 
σεων. 

Ειδικά όμως για τον Κλάδο ΠΕ14 Μεταφραστών-Διερ- 
μηνέων και τις θέσεις Δικηγόρων με έμμισθη εντολή το 
πρόσθετο προσόντης γνώσης ξένης γλώσσας έχει ως κά¬ 
τωθι: 

Κλάδος ΠΕΙ4 Μεταφραστών-Διερμηνέων. 

Πτυχίο μετάφρασης και διερμηνείας Α.Ε.Ι. ημεδαπής ή 
ισότιμο αντίστοιχο πτυχίο της αλλοδαπής για Αγγλικά ή 
Γαλλικά και επαρκής γνώση μιας τουλάχιστον ακόμη 
γλώσσας της Ευρωπαϊκής Ένωσης. 

θέσεις Δικηγόρων με Έμμισθη Εντολή. 

Άριστη γνώση της Αγγλικής ή Γαλλικής γλώσσας και 
επαρκής γνώση μιας τουλάχιστον ακόμα γλώσσας της 
Ευρωπαϊκής Ένωσης. 

Άρθρο 4 

Διαδικασία πρόσληψης 

Η διαδικασία πρόσληψης προσωπικού των κλάδων που 
περιγράφονται στο άρθρο 3 του παρόντος Κανονισμού, 
γίνονται σύμφωνα με τις διατάξεις του Ν. 2190/94, όπως 
αυτός ισχύει κάθε φορά. 

Προϋπηρεσία προσωπικού με σχέση εργασίας Ιδιωτι¬ 
κού Δικαίου ορισμένου χρόνου στους καταργούμενους 
Οργανισμούς και Υπηρεσίες, σύμφωνα με τον Ν. 2637/98 
και τις Νομαρχιακές Αυτοδιοικήσεις, θα λαμβάνεται υπ’ 
όψη ως ουσιαστικό προσόν διορισμού. 

Άρθρο 5 

Λύση της σύμβασης εργασίας 

Η υπαλληλική σχέση λύεται: 

α) Με το θάνατο του εργαζομένου. 

β) Με την αποδοχή της παραίτησης του εργαζομένου. 


γ) Με την απόλυση. 

δ) Με την έκπτωση. 

Άρθρο 6 
Παραίτηση 

1. Ο υπάλληλος του Οργανισμού δικαιούται να παραι¬ 
τηθεί. Η παραίτηση πρέπει να είναι ρητή, χωρίς όρο ή αί¬ 
ρεση ή προθεσμία και υποβάλλεται εγγράφως προς το 
Δ.Σ. του Οργανισμού. 

Η υπαλληλική σχέση λύνεται μόνο μετά την έγγραφη 
κοινοποίηση της αποδοχής της παραίτησης από τον Πρό¬ 
εδρο του Δ.Σ., η οποία πρέπει να γίνει υποχρεωτικά μέσα 
σε ένα μήνα από την υποβολή της παραίτησης. 

2. Εντός της προθεσμίας που προβλέπεται στην παρ. 1 
αυτού του άρθρου μπορεί ο Πρόεδρος του Δ.Σ. του Ορ¬ 
γανισμού να δηλώσει εγγράφως προς τον υπάλληλο που 
υπέβαλε παραίτηση ότι αναβάλλει την αποδοχή της μέχρι 
τρεις μήνες, για λόγους υπηρεσιακής ανάγκης και μέχρι 
τέσσερις μήνες σε περίπτωση που ο υπάλληλος έχει δια¬ 
χείριση, ή αν πιθανολογείται έναρξη ποινικής ή πειθαρχι¬ 
κής δίωξης κατ’ αυτού. 

3. Η παραίτηση θεωρείται ότι έγινε αυτοδικαίως δεκτή, 
μετά την πάροδο ενός μηνάς από την υποβολή της και 
στις περιπτώσεις της παρ. 2 αυτού του άρθρου μετά την 
πάροδο των προβλεπομένων προθεσμιών. 

4. Ο υπάλληλος μπορεί να ανακαλέσει την παραίτησή 
του μέχρι την αποδοχή της. 

5. Η παραίτηση θεωρείται ότι δεν υποβλήθηκε, εάν κα¬ 
τά την υποβολή της εκκρεμούσε ποινική δίκη για κακούρ¬ 
γημα ή πλημμέλημα, ή πειθαρχική δίωξη ενώπιοντου Πει¬ 
θαρχικού Συμβουλίου, ή η ποινική δίκη ή πειθαρχική δίω¬ 
ξη άρχισε πριν από την αποδοχή της. 

Άρθρο 7 

Απόλυση 

1. Οι τακτικοί υπάλληλοι του Οργανισμού απολύονται: 

α) Λόγω συμπληρώσεωςτου ορίου ηλικίας, όπως αυτό 

καθορίζεται κάθε φορά από την ισχύουσα νομοθεσία. 

β) Λόγω συμπληρώσεως πραγματικής συντάξιμης υπη¬ 
ρεσίας, όπως αυτή καθορίζεται κάθε φορά από τον φο¬ 
ρέα Κύριας Ασφάλισης. 

γ) Για σωματική ή πνευματική ανικανότητα που απο¬ 
κλείει την άσκηση των καθηκόντων του υπαλλήλου. Αυτή 
διαπιστώνεται από υγειονομική επιτροπή του Ι.Κ.Α. μετά 
από παραπομπή του υπαλλήλου από το Δ.Σ. του Οργανι¬ 
σμού. 

δ) Λόγω μη επαναφοράς από την διαθεσιμότητα. 

ε) Λόγω επιβολής της πειθαρχικής ποινής της οριστικής 
απόλυσης. 

2. Στους απολυομένους υπαλλήλους καταβάλλεται 
αποζημίωση εφόσον προβλέπεται καταβολή της από τις 
διατάξεις της Εργατικής Νομοθεσίας και σύμφωνα με 
τους όρους και τις προϋποθέσεις που ορίζουν οι διατά¬ 
ξεις αυτές. 




17688 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 8 

Έκπτωση 

1. Ο υπάλληλος εκπίπτει αυτοδίκαια από την υπηρεσία 
αν καταδικάστηκε με αμετάκλητη απόφαση, σε κάθειρξη 
ή ποινή φυλακίσεως ανώτερης του ενός έτους, ή οποία 
συνεπάγεται τις αποστερήσεις των άρθρων 59-61 του 
Ποινικού Κώδικα. 

2. Η έκπτωση επέρχεται μόλις η καταδικαστική απόφα¬ 
ση καταστεί αμετάκλητη. 

3. Ο Πρόεδρος του Δ.Σ. εκδίδει διαπιστωτική πράξη για 
την έκπτωση. 

4. Ο υπάλληλος που εξέπεσε δεν μπορεί να επανέλθει 
στην υπηρεσία του Οργανισμού. 

Άρθρο 9 

Τοποθέτηση Προσωπικού 

Η τοποθέτηση του προσωπικού στις Υπηρεσίες του 
ΟΠΕΚΕΠΕ γίνεται με Πράξη του Προέδρου του Δ.Σ., σύμ¬ 
φωνα με τις υπάρχουσες οργανικές θέσεις, λαμβανομέ- 
νων υπόψη των τυπικών και ουσιαστικών προσόντων. 

Ομοίως με πράξη του Προέδρου του Δ.Σ. τοποθετού¬ 
νται οι Προϊστάμενοι Δ/νσεων, Τμημάτων και Γραφείων. 

Άρθρο 10 

Επιλογή Προϊσταμένων των Υπηρεσιών του ΟΠΕΚΕΠΕ 

1. Οι προϊστάμενοι των Δ/νσεων με τους αναπληρωτές 
τους της Κεντρικής Υπηρεσίας και των Περιφερειακών 
Γραφείωντου ΟΠΕΚΕΠΕ, ορίζονται με απόφαση του Δ.Σ. 
του Οργανισμού. 

2. Οι προϊστάμενοι των τμημάτων ορίζονται με απόφα¬ 
ση του Προέδρου του Δ.Σ., μετά από γνωμοδότηση του 
Υπηρεσιακού Συμβουλίου. Με την ίδια απόφαση ορίζο¬ 
νται και οι αναπληρωτές τους. 

Κατά την πρώτη εφαρμογή του παρόντος Κανονισμού 
οι προϊστάμενοιτων Τμημάτων ορίζονται με απόφαση του 
Δ.Σ. του ΟΠΕΚΕΠΕ. 

3. Προϊστάμενοι των Δ/νσεων, των τμημάτων και γρα¬ 
φείων ορίζονται υπάλληλοι κατηγορίας ΠΕ. Γιατην κρίση 
των λαμβάνονται υπόψη η άριστη γνώση μίας τουλάχι¬ 
στον ξένης γλώσσας έκτων πλέον ομιλουμένων στην Ευ¬ 
ρωπαϊκή Ένωση, η κατοχή αναγνωρισμένου τίτλου μετα¬ 
πτυχιακών σπουδών στο γνωστικό αντικείμενο, η εμπειρία 
και η αρχαιότητα. 

4. α) Της Δ/νσης Διοικητικής Υποστήριξης και των τμη¬ 
μάτων αυτής, προϊστανται υπάλληλοιτου κλάδου ΠΕ9 Δι¬ 
οικητικού ή ΠΕΙ 0 Οικονομικού, εκτός του τμήματος Πλη¬ 
ροφορικής του οποίου προϊσταται υπάλληλος του κλά¬ 
δου ΠΕ12 Πληροφορικής. 

β) Της Δ/νσης Οικονομικού και των τμημάτων αυτής 
προϊστανται υπάλληλοι του κλάδου ΠΕ10 Οικονομικού, 
εκτός του Τμήματος Εξόδων Παρεμβάσεων του οποίου 
προϊστανται υπάλληλοι των κλάδων ΠΕ10 Οικονομικού ή 
ΠΕΙ Γεωπονικού. 


γ) Των Δ/νσεων ΔΗΆΙΖΩ καιΆοιπών Μέτρων, ΟΑΒΙΠ, και 
τωντμημάτων αυτών, προϊστανται υπάλληλοιτων κλάδων 
ΠΕΙ ή ΠΕ3 ή ΠΕ10. 

δ) Της Δ/νσης ΟΣΔΕ προϊστανται υπάλληλοι των κλά¬ 
δων ΠΕΙ ή ΠΕ3 ή ΠΕ11. 

ε) Της Υπηρεσίας Εσωτερικού Ελέγχου και των τμημά¬ 
των αυτής προϊστανται υπάλληλοιτου κλάδου ΠΕΙ ή ΠΕ3 
ήΠΕΙΟ. 

στ) Του Τμήματος Διακρατικών Συναλλαγών και Γενι¬ 
κών Οριζοντίων Θεμάτων, προϊστανται υπάλληλοι του 
κλάδου ΠΕ9ή ΠΕ10. 

ζ) Του Γραφείου Νομικής Υποστήριξης προϊσταται δι¬ 
κηγόρος οριζόμενος από τον Πρόεδρο του Δ.Σ. του ΟΠΕ¬ 
ΚΕΠΕ. 

η) Των Περιφερειακών Γ ραφείων προϊστανται υπάλλη¬ 
λοι των κλάδων ΠΕΙ ή ΠΕ3. 

5. Οι Προϊστάμενοι των Δ/νσεων των τμημάτων και των 
γραφείων του ΟΠΕΚΕΠΕ ορίζονται για μία διετία. 

Άρθρο 11 

Απαλλαγή Προϊσταμένων και Αναπληρωτών από 
τα καθήκοντάτους 

1. Με την ίδια διαδικασία που ακολουθείται για την επι¬ 
λογή, είναι δυνατή η απαλλαγή των Προϊσταμένων από τα 
καθήκοντά τους: 

α) Αόγω καταργήσεως της θέσεως. 

β) Αόγω υπηρεσιακής ανεπάρκειας ή λόγω αποδεδειγ¬ 
μένης ελλείψεως συνεργασίας που βεβαιώνεται από τα 
αρμόδια Υπηρεσιακά Όργανα του Οργανισμού. 

2. Μετά την απαλλαγή Προϊσταμένου και μέχρι την το¬ 
ποθέτηση νέου, καθήκοντα Προϊσταμένου και για όσο 
διάστημα χρειαστεί ασκεί ο αναπληρωτής του, ή σε απου¬ 
σία αυτού, υπάλληλος που ορίζεται από τον Πρόεδρο του 
Δ.Σ. 

Άρθρο 12 

Μετάθεση 

1. Με απόφαση του Δ.Σ. μετά από γνωμοδότηση του 
Υπηρεσιακού Συμβουλίου διενεργούνται μεταθέσεις σε 
κενές Οργανικές θέσεις, απάτην Κεντρική Υπηρεσία στην 
Περιφερειακή Υπηρεσία και αντίστροφα, καθώς και από 
ένα Περιφερειακό Γ ραφείο σε άλλο, ανάλογα με τις υπη¬ 
ρεσιακές ανάγκες, λαμβανομένης υπόψη της οικογενεια¬ 
κής κατάστασης του εργαζομένου καθώς και τα χρόνια 
παραμονής του υπαλλήλου στην θέση από την οποία με¬ 
τατίθεται. 

2. Οι αιτήσεις υπαλλήλων για μετάθεση εξετάζονται κα¬ 
τά προτεραιότητα και διενεργούνται με την διαδικασία 
της παρ. 1 του παρόντος άρθρου. 

3. Οι μετατιθέμενοι υπάλληλοι οφείλουν να μεταβαί¬ 
νουν στις νέες θέσεις τους εντός της οριζομένης προθε¬ 
σμίας. 

4. Στους μετατιθέμενους υπαλλήλους χορηγούνται τα 

έξοδα μετακίνησης και εγκατάστασης τα οποία καθορί¬ 
ζονται με απόφαση του Δ.Σ. 

5. Οι αιτήσεις για μεταθέσεις εξετάζονται κατά προτε¬ 
ραιότητα πριν από ενδεχόμενες προσλήψεις. 

Άρθρο 13 

Αλλαγή κλάδου ή κατηγορίας 

1. Μετά από αίτηση του ενδιαφερομένου υπαλλήλου και 
εφόσον μετά την πρόσληψή του έχει αποκτήσει τα τυπικά 
προσόντα κλάδου ανώτερης κατηγορίας είναι δυνατή η 
αλλαγή κατηγορίας υπό την προϋπόθεση ότι διαθέτει τα 
ανάλογα τυπικά προσόντα και ότι υφίσταται κενή οργανι¬ 
κή θέση. 

2. Μετά από αίτηση του ενδιαφερομένου υπαλλήλου και 
εφόσον αυτός διαθέτει τα τυπικά και ουσιαστικά προσό¬ 
ντα που απαιτούνται για άλλο κλάδο της ίδιας κατηγορίας 
είναι δυνατή η αλλαγή του κλάδου εφόσον υφίσταται κε¬ 
νή οργανική θέση. 

3. Η αλλαγή κατηγορίας ή κλάδου γίνεται με απόφαση 
του Δ.Σ. μετά από γνωμοδότηση του Υπηρεσιακού Συμ¬ 
βουλίου. 

4. Στους υπαλλήλους οι οποίοι αλλάζουν κατηγορία ή 
κλάδο αναγνωρίζεται η προ της αλλαγής προϋπηρεσία. 

5. Οι αιτήσεις για αλλαγή κατηγορίας ή κλάδου εξετά¬ 
ζονται κατά προτεραιότητα πριν από ενδεχόμενες προ¬ 
σλήψεις. 

Άρθρο 14 

Εσωτερική Μετακίνηση 

Η μετακίνηση του προσωπικού της Κεντρικής Υπηρε¬ 
σίας σε άλλο τμήμα ή Δ/νση γίνεται με απόφαση του ορ¬ 
γάνου που το τοποθέτησε λαμβάνοντας υπόψη κατά προ¬ 
τεραιότητα την εύρυθμη λειτουργία και τη φύση του Ορ¬ 
γανισμού. 

Άρθρο 15 

Απόσπαση 

1. Με απόφαση του Προέδρου του Δ.Σ. μετά από γνω¬ 
μοδότηση του Υπηρεσιακού Συμβουλίου λαμβάνουν χώ¬ 
ρα αποσπάσεις από την Κεντρική Υπηρεσία στην Περιφε¬ 
ρειακή και αντίστροφα, καθώς και από Περιφερειακό 
Γραφείο σε άλλο, για την κάλυψη προσωρινών αναγκών 
της Υπηρεσίας. Η χρονική διάρκεια της απόσπασης δεν 
μπορεί να είναι μεγαλύτερη από έξ (6) μήνες δυναμένης 
να παραταθεί για άλλο ένα εξάμηνο. 

2. Οι αποσπώμενοι υπάλληλοι οφείλουν να μεταβαίνουν 
στις νέες θέσεις τους εντός της οριζόμενης προθεσμίας 

3. Οι αποσπώμενοι υπάλληλοι δικαιούνται εξόδων μετα¬ 
κίνησης και εγκατάστασης τα οποία καλύπτονται από την 
υπηρεσία. Με απόφαση του Δ.Σ. καθορίζονται τα ανωτέ¬ 
ρω, καθώς και κάθε άλλη σχετική λεπτομέρεια. 

4. Δεν επιτρέπεται απόσπαση του ιδίου υπαλλήλου πριν 
παρέλθει διετία από τη λήξη της προηγούμενης απόσπα¬ 
σης. 


5. Σε περίπτωση λήξης του χρόνου της απόσπασης και 
εφόσον επιθυμεί ο αποσπώμενος υπάλληλος είναι δυνα¬ 
τή η παραμονή του στον τόπο της απόσπασης για ένα (1) 
έτος ακόμα εφόσον εξακολουθούν να υπάρχουν οι ίδιες 
υπηρεσιακές ανάγκες για τις οποίες αποσπάσθηκε. 

Άρθρο 16 
Διαθεσιμότητα 

1. Σε περίπτωση που υπάρχει σοβαρός κίνδυνος να δια- 
ταραχθεί η ομαλή λειτουργία του Οργανισμού το Διοικη¬ 
τικό Συμβούλιο ή ο Πρόεδρος είναι δυνατόν να θέτουν σε 
διαθεσιμότητα, υπαλλήλους, αδιακρίτως κατηγορίας 
προσωπικού, βαθμού και επιπέδου θέσης ευθύνης, αν 
υπάρχει εκκρεμής κατ’ αυτών ποινική ή πειθαρχική δίωξη 
ή άλλος λόγος προβλεπόμενος από τον Νόμο, που έχει 
σχέση με τον υπό διαθεσιμότητα υπάλληλο και κυρίως αν 
έχει κινηθεί εναντίον του, η διαδικασία εξακρίβωσης του 
σπουδαίου λόγου για καταγγελία της σύμβασής του. 

2. Η θέση σε διαθεσιμότητα συνεπάγεται την αναστολή 
ασκήσεως κάθε κύριας ή παρεπόμενης εργασίας την 
οποία τυχόν ασκεί ο υπάλληλος στον Οργανισμό. 

3. Η θέση του υπαλλήλου στη διάθεση του Οργανισμού 
γίνεται για χρονικό διάστημα μέχρι έξι (6) μήνες που μπο¬ 
ρεί να παραταθεί με απόφαση του Διοικητικού Συμβουλί¬ 
ου, μέχρι την τελεσίδικη έκβαση της ποινικής ή πειθαρχι¬ 
κής διαδικασίας. 

Κατά το πρώτο τρίμηνο της θέσεως σε διαθεσιμότητα 
του υπαλλήλου αυτός λαμβάνει το ήμισυ (1/2) των απο¬ 
δοχών του. 

Πέραντου τριμήνου αυτού, του καταβάλλονται πλήρεις 
αποδοχές. 

4. Η διαθεσιμότητα δεν θεωρείται ποινή και ως εκ τού¬ 
του μόλις αρθούν οι λόγοιτης διαθεσιμότητας, ο υπάλλη¬ 
λος επανέρχεται στην ενεργό υπηρεσία του Οργανισμού. 

Αν ο υπάλληλος αθωωθεί του καταβάλλονται οι αποδο¬ 
χές που του παρακρατήθηκαν κατά το πρώτο τρίμηνο της 
θέσεως του σε διαθεσιμότητα. 

Άρθρο 17 

Αποδοχές τακτικού προσωπικού 

1. Οι αποδοχές του τακτικού προσωπικού ρυθμίζονται 
με ειδική συλλογική σύμβαση εργασίας κατάτις διατάξεις 
της Εργατικής Νομοθεσίας και καταβάλλονται δεδουλευ¬ 
μένες την 1η και 16η μέρα κάθε μήνα. Σε περίπτωση που 
οι ημερομηνίες αυτές είναι αργίες οι αποδοχές καταβάλ¬ 
λονται την αμέσως προηγούμενη εργάσιμη ημέρα. 

2. Μέχρι την υπογραφή της Ειδικής Συλλογικής Σύμβα¬ 
σης Εργασίας για την μισθοδοσία του τακτικού προσωπι¬ 
κού, εφαρμόζονται οι διατάξεις του Νόμου 2470/1997 
(ΦΕΚ 40/Α) και του Νόμου 2637/1998 (ΦΕΚ 200/Α) όπως 
τροποποιήθηκε μετο άρθρο 4του Νόμου 2732/1999 (ΦΕΚ 
154/Α), όπως κάθε φορά ισχύουν. 

3. Για την μισθοδοσία του αποσπασμένου προσωπικού 
του άρθρου 24του Νόμου 2637/1998 (ΦΕΚ200/Α), όπως 

τροποποιήθηκε μετο άρθρο4του Νόμου 2732/1999 (ΦΕΚ 
154/Α), ισχύουν οι κείμενες διατάξεις. 

4. Οι αποδοχές των δικηγόρων με έμμισθη εντολή κα¬ 
θορίζονται με κοινή απόφαση των Υπουργών Οικονομι¬ 
κών και Γεωργίας, σύμφωνα με το άρθρο 23 παρ. 1 .β του 
Νόμου 2637/1998 (ΦΕΚ200/Α). 

Άρθρο 18 

Τόπος-Ωράριο Εργασίας-Αργίες-Υπερωριακή Εργασία 

1. Το προσωπικό του Οργανισμού υποχρεούται να πα¬ 
ρέχει τις υπηρεσίες του στην έδρα του Οργανισμού ή 
οπουδήποτε της Ελλάδος και της Ευρωπαϊκής Ένωσης. 

2. Το ωράριο εργασίας καθορίζεται με απόφαση του 
Δ.Σ. μέσα στα νόμιμα χρονικά όρια εργασίας. 

3. Οι ημέρες αργίας είναι οι υπό του Νόμου οριζόμενες. 

4. Η μέρες τοπικής αργίας είναι οι υπό του Νόμου οριζό¬ 
μενες. 

5. Απασχόληση του προσωπικού πέραν των νομίμων 
χρονικών ορίων εργασίας επιτρέπεται μόνο κατ’ εξαίρε¬ 
ση, μετά από ειδική έγγραφη εντολή του Προέδρου του 
Δ.Σ. του Οργανισμού η οποία καθορίζει την ανάγκη της 
υπερωριακής απασχολήσεως, την ημερομηνία έναρξης 
και την διάρκεια αυτής, τηρουμένων των διατάξεων της 
Εργατικής Νομοθεσίας. 

Άρθρο 19 
Άδειες Απουσίας 

1. Το προσωπικό του Οργανισμού δικαιούται κανονικής 
άδειας με πλήρεις αποδοχές, σύμφωνα με τις εκάστοτε 
ισχύουσες σχετικές διατάξειςτης Εργατικής Νομοθεσίας. 

2. Οι κανονικές άδειες χορηγούνται από τον Πρόεδρο 
του Δ.Σ. Ο Πρόεδρος μπορεί να μεταβιβάζει την αρμοδιό- 
τητά του αυτή στον Προϊστάμενο της Δ/νσης Διοικητικής 
Υποστήριξης. 

3. Οι κανονικές άδειες μπορούν να χορηγούνται και 
τμηματικά λόγω υπηρεσιακών αναγκών ή με αίτηση του 
υπαλλήλου. 

4. Σε περίπτωση αδικαιολόγητης υπερβάσεως της κα¬ 
νονικής άδειας ο μισθωτός, πλην άλλων ενδεχομένων πει¬ 
θαρχικών κυρώσεων, στερείται των αποδοχών του για τις 
ημέρες της υπερβάσεως. 

5. Υπάλληλος που μετατίθεται σε καμία περίπτωση δεν 
δικαιούται κανονικής αδείας πριν την εγκατάστασή του 
στην θέση που μετατέθηκε. 

6. Στις κυοφορούσες υπαλλήλους του Οργανισμού χο¬ 
ρηγούνται άδειες απουσίας κυοφορίας και τοκετού και 
στις μητέρες βρεφών και νηπίων άδειες βραδείας προσε- 
λεύσεως ή πρόωρης αποχωρήσεως σύμφωνα με τις δια¬ 
τάξεις του Νόμου, εκτός αν υπάρχει ευνοϊκότερη εσωτε¬ 
ρική ρύθμιση. 

7. Σε έκτακτες περιπτώσεις χορηγείται άδεια με αποδο¬ 
χές από το εξουσιοδοτημένο από το Δ.Σ. όργανο, ως 
εξής: 


α) πέντε (5) ημέρες για άδεια γάμου. 

β) τρεις (3) ημέρες για θάνατο συζύγου ή συγγενούς 
πρώτου βαθμού εξ αίματος. 

γ) Μέχρι και δύο (2) ημέρες για άλλες έκτακτες περι¬ 
πτώσεις. 

8. Για ειδικούς λόγους είναι δυνατή με πράξη του Προ¬ 
έδρου του Δ.Σ. η χορήγηση άδειας απουσίας χωρίς απο¬ 
δοχές μέχρι ένα (1) μήνα κάθε χρόνο, εφόσον το επιτρέ¬ 
πουν οι υπηρεσιακές ανάγκες. 

Άδεια απουσίας χωρίς αποδοχές μέχρι ένα (1) έτος 
μπορεί να χορηγήσει με απόφασή του το Δ.Σ., εφόσον το 
επιτρέπουν οι ανάγκες του Οργανισμού, μετά από γνω¬ 
μοδότηση του Υπηρεσιακού Συμβουλίου. 

9. Η αποχή του προσωπικού από την εργασία λόγω 
ασθένειας ρυθμίζεται από τις διατάξεις της Εργατικής 
Νομοθεσίας. 

Άρθρο 20 

Άδειες εκπαίδευσης-μετεκπαίδευσης-επιμόρφωσης 

1. Το Δ.Σ. δύναται με απόφασή του να προτείνει σε 
υπαλλήλους την εκπαίδευση ή μετεκπαίδευσή τους, εάν 
το απαιτούν οι ανάγκες του Οργανισμού, σε γνωστικά 
αντικείμενα τα οποία σχετίζονται με τις αρμοδιότητες του 
Οργανισμού. Για την περίπτωση αυτή χορηγείται άδεια 
μετ’ αποδοχών. Η χρονική διάρκεια της άδειας, οι όροι 
της, καθώς και κάθε άλλη σχετική λεπτομέρεια καθορίζο¬ 
νται με απόφαση του Δ.Σ. 

2. Μετά από αίτηση υπαλλήλου και γνωμοδότηση του 
Υπηρεσιακού Συμβουλίου, είναι δυνατόν να χορηγηθεί 
από το Δ.Σ. άδεια εκπαίδευσης ή μετεκπαίδευσης άνευ 
αποδοχών, εφόσον το επιτρέπουν οι ανάγκες του Οργα¬ 
νισμού. Η χρονική διάρκεια της άδειας, οιόροιτης, καθώς 
και κάθε άλλη σχετική λεπτομέρεια καθορίζονται με από¬ 
φαση του Δ.Σ. 

3. Άδεια επιμόρφωσης είναι δυνατόν να χορηγείται από 
το εξουσιοδοτημένο από το Δ.Σ. όργανο σε υπαλλήλους 
που μετέχουν: 

α) Σε προγράμματα επιμόρφωσης που οργανώνονται 
από τον Οργανισμό ή από φορέα που έχει επιλεγεί από 
τον Οργανισμό. 

β) Σε συνέδρια, σεμινάρια και κάθε είδους συναντήσεις 
επιστημονικού χαρακτήρα στα οποία συμμετέχει επίσημα 
ο Οργανισμός. 

4. Η άδεια επιμόρφωσης χορηγείται μετ’ αποδοχών, εί¬ 
ναι ίση με τη διάρκεια των σεμιναρίων ή συνεδρίων αυξη¬ 
μένη κατά τις ημέρες τις αναγκαίες για τη μετάβαση και 
επιστροφή του υπαλλήλου. Με απόφαση του Δ.Σ. καθο¬ 
ρίζονται οι αποζημιώσεις καθώς και κάθε άλλη σχετική λε¬ 
πτομέρεια. 

Άρθρο 21 

Εκτέλεση υπηρεσίας εκτός έδρας 

1. Το προσωπικό του ΟΠΕΚΕΠΕ που μετακινείται, μετά 
από εντολή, εκτός έδρας για εκτέλεση υπηρεσίας, δικαι¬ 
ούται: 

α) Οδοιπορικά έξοδα. 

β) Έξοδα διανυκτέρευσης. 

γ) Ειδική αποζημίωση παραμονής εκτός έδρας. 

2. Στην Ειδική Συλλογική Σύμβαση Εργασίας, καθορίζο¬ 
νται τα ανωτέρω. Το Δ.Σ. καθορίζει το περιεχόμενο της 
εντολής μετακίνησης για εκτέλεση υπηρεσίας, καθώς και 
την διαδικασία έκδοσής της. 

3. Μέχρι την υπογραφή της Ειδικής Συλλογικής Σύμβα¬ 
σης Εργασίας για το τακτικό προσωπικό, καθώς και για 
τους αποσπασμένους υπαλλήλους στον ΟΠΕΚΕΠΕ του 
Ν. 2637/98 (ΦΕΚ200/Α), όπως τροποποιήθηκε με τον Νό¬ 
μο 2732/99 (ΦΕΚ 154/Α), το Δ.Σ. με απόφασή του καθορί¬ 
ζει κάθε θέμα που αφορά εκτέλεση υπηρεσίας εκτός 
έδρας. 

Άρθρο 22 

Υποχρεώσεις του προσωπικού 

1. Το προσωπικό του ΟΠΕΚΕΠΕ έχει ενδεικτικά τις πα¬ 
ρακάτω υποχρεώσεις: 

α) Να τηρεί τους σχετικούς με τον Οργανισμό Νόμους, 
Διατάγματα, Κανονισμούς, τις αποφάσεις του Δ.Σ., του 
Προέδρου και τις γενικές και ειδικές εντολές της Υπηρε¬ 
σίας. 

β) Να τηρεί την επιβαλλόμενη εχεμύθεια για τα γεγονό¬ 
τα ή πληροφορίες που έλαβε γνώση κατά την εκτέλεση 
των καθηκόντωντου. 

γ) Να μην επιλαμβάνεται επιλύσεως ζητήματος, είτε 
ατομικά είτε μετέχοντας σε συλλογικό όργανο, για το 
οποίο έχει πρόδηλο έννομο συμφέρον αυτός ή συγγενής 
του εξ αίματος ή αγχιστείας μέχρι και του τέταρτου βαθ¬ 
μού. 

δ) Ναεξυπηρετεί πρόθυμα τους συναλλασσόμενους με 
τον Οργανισμό. 

ε) Να φυλάττει με επιμέλεια τα έγγραφα και γενικά τα 
στοιχεία που του παραδίδονται για την εκτέλεση της υπη¬ 
ρεσίας του. 

στ) Να ανακοινώνει αμέσως και εγγράφως προς τον Ορ¬ 
γανισμό την εκάστοτε διεύθυνση της κατοικίας του, κα¬ 
θώς και κάθε μεταβολή στην προσωπική και οικογενειακή 
του κατάσταση. Η παράλειψη της υποχρεώσεως αυτής, 
πέρα από ενδεχόμενη θεμελίωση πειθαρχικού παραπτώ¬ 
ματος, συνεπάγεται για όσο χρόνο διήρκεσε, την απώλεια 
των τυχόν δικαιωμάτων από την μεταβολή της καταστά- 
σεώςτου. 

ζ) Να ενημερώνει αμέσως τον Προϊστάμενό του αν για 
λόγους ασθένειας ή για άλλη σοβαρή αιτία κωλύεται να 
προσέλθει στην Υπηρεσία. 

2. Δημοσίευση από οποιονδήποτε υπάλληλο του Οργα¬ 
νισμού άρθρων και ειδήσεων στον τύπο ή μελετών σχετι¬ 
κών με συγκεκριμένα αντικείμενα εργασιών του Οργανι¬ 
σμού ή διαλέξεις πάνω στα ίδια αντικείμενα επιτρέπεται 
μόνο μετά από έγκριση του Προέδρου του Δ.Σ. 

3. Απαγορεύεται στους υπαλλήλους χωρίς προηγούμε¬ 
νη άδεια του Δ.Σ. ή άσκηση εμπορίας και γενικά επιχειρή¬ 


σεων για ίδιο λογαριασμό ή η ανάληψη προσθέτων εργα¬ 
σιών ή έργων και η συμμετοχή σε όργανα διοικήσεως 
Ανωνύμων ή άλλων Εταιρειών. 

4. Οι υπάλληλοι του Οργανισμού ευθύνονται έναντι αυ¬ 
τού για κάθε ζημία που προξένησαν σ’ αυτόν από δόλο ή 
βαριά αμέλεια. 

5. Ο ΟΠΕΚΕΠΕ παρέχει πλήρη νομική κάλυψη και αρω¬ 
γή, εφόσον απαιτείται, στους τακτικούς και αποσπασμέ¬ 
νους σ’ αυτόν υπαλλήλους, οι οποίοι εμφανίζονται ενώ¬ 
πιον Αστυνομικών Αρχών με οποιαδήποτε ιδιότητα για 
υποθέσεις που έχουν σχέση με την εκτέλεση των καθηκό¬ 
ντων τους ή θεμάτων που εξουσιοδοτήθηκαν να χειρι¬ 
στούν και τα χειρίστηκαν σύμφωνα με τον Νόμο, τους 
σχετικούς Κανονισμούς και τις εντολές της Διοίκησης. 

Άρθρο 23 

Ηθικές και υλικές αμοιβές 

1. Οι τακτικοί και οι αποσπασμένοι υπάλληλοι αμείβο¬ 
νται ηθικά και υλικά για εξαιρετικές πράξεις ή εξαιρετική 
επίδοση κατά την εκτέλεση των καθηκόντων που τους 
έχουν ανατεθεί ή για εργασίες που έχουν αναλάβει με δι¬ 
κή τους πρωτοβουλία σε πεδία σχετικά με τα αντικείμενα 
του Οργανισμού. 

2. Οι ηθικές και υλικές αμοιβές είναι οι εξής: 

α) Ευαρέσκεια. 

β) Έπαινος. 

γ) Τιμητική άδεια. 

δ) Χρηματική αμοιβή. 

3. Η απονομή των αμοιβών αυτών γίνεται μετά από από¬ 
φαση του Δ.Σ. του Οργανισμού μετά από πρόταση του 
Προέδρου του Δ.Σ. ή των Προϊσταμένων της Κεντρικής 
Υπηρεσίας ή των Προϊσταμένων των Περιφερειακών Γ ρα¬ 
φείων. 

4. Ως τιμητική διάκριση μπορεί να απονέμεται σε τακτι¬ 
κό ή αποσπασμένο υπάλληλο έγγραφη ευαρέσκεια για 
εξαιρετικές πράξεις προσφοράς υπέρ του κοινωνικού συ¬ 
νόλου, καθώς και σε υπάλληλο που αποχωρεί από την 
υπηρεσία μετά από ευδόκιμη άσκηση των καθηκόντων 
του. 

5. Η απόφαση απονομής αμοιβών σε τακτικούς υπαλλή¬ 
λους κοινοποιείται σε όλο το προσωπικό του Οργανι¬ 
σμού. 

Άρθρο 24 
Ομάδες εργασίας 

1. Με απόφαση του Προέδρου του Δ.Σ. μπορεί να συ¬ 
γκροτούνται ομάδες εργασίας για την μελέτη θεμάτων 
που αφορούν ή ενδιαφέρουν τον Οργανισμό, μετά από 
σχετική έγκριση του Δ.Σ. 

2. Εκτός των υπηρεσιακών παραγόντων, στις ομάδες 
αυτές μπορεί να συμμετέχουν και εξειδικευμένα κατά πε¬ 
ρίπτωση άτομα εκτός του Οργανισμού. 

3. Τα συμπεράσματα ή τα πορίσματα των ομάδων ερ¬ 
γασίας υποβάλλονται στον Πρόεδρο του Δ.Σ. 

4. Στην απόφαση συγκρότησης των ομάδων εργασίας 
καθορίζονται εκτός των άλλων η διάρκεια των εργασιών, 
οι ώρες απασχόλησης, η τυχόν αμοιβή των μελών και οι 
απαραίτητες λεπτομέρειες για την έγκαιρη και απρόσκο¬ 
πτη διεκπεραίωση των εργασιών. 

Άρθρο 25 

Υπηρεσιακό Συμβούλιο 

1. Το Υπηρεσιακό Συμβούλιο του Οργανισμού είναι Τρι¬ 
μελές και η θητεία διετής. 

2. Τον Πρόεδρο και ένα μέλος του Υπηρεσιακού Συμ¬ 
βουλίου με τους αναπληρωτές τους ορίζει με απόφασή 
του το Δ.Σ. του ΟΠΕΚΕΠΕ από τους Διευθυντές του Ορ¬ 
γανισμού. 

3. Στο Υπηρεσιακό Συμβούλιο συμμετέχει και ένας εκ¬ 
πρόσωπος των εργαζομένων που ορίζεται από το Σύλλο¬ 
γο εργαζομένων του Οργανισμού με τον αναπληρωτή 
του, εντός μηνάς από την έγγραφη λήψη του αιτήματος 
ορισμού από τον Πρόεδρο του Δ.Σ. του Οργανισμού. Σε 
περίπτωση παρέλευσης άπρακτης της προθεσμίας αυ¬ 
τής τότε στο Υπηρεσιακό Συμβούλιο συμμετέχει υποχρε¬ 
ωτικά ο Πρόεδρος του Συλλόγου Εργαζομένων στον Ορ¬ 
γανισμό, με αναπληρωτή του τον Αντιπρόεδρο. Εάν δεν 
υπάρχει προεδρείο, προσωρινά ορίζεται από το Δ.Σ. του 
Οργανισμού ως μέλος του Υπηρεσιακού Συμβουλίου 
υψηλόβαθμο στέλεχος του Οργανισμού. 

4. Χρέη γραμματέα και αναπληρωτή γραμματέα του 
Υπηρεσιακού Συμβουλίου ασκούν υπάλληλοιτου Οργανι¬ 
σμού που ορίζονται με απόφαση του Προέδρου του Δ.Σ. 
του ΟΠΕΚΕΠΕ. 

5. Στην αρμοδιότητα του Υπηρεσιακού Συμβουλίου 
ανήκουν: 

α) Η γνωμοδότηση για κάθε θέμα που ανάγεται στην 
υπηρεσιακή κατάσταση του προσωπικού και που απαιτεί¬ 
ται από τις διατάξεις αυτού του Κανονισμού. 

β) Η γνωμοδότηση για κάθε ερώτημα υπηρεσιακής φύ¬ 
σης έστω και αν δεν προβλέπεται από τον παρόντα κανο¬ 
νισμό, που θέτει ο Πρόεδρος του Δ.Σ. ή το Δ.Σ. του Οργα¬ 
νισμού. 

6. Οι γενικές αρχές λειτουργίας των συλλογικών οργά¬ 
νων, απαρτία, λήψη απόφασης, τήρηση πρακτικών και 
εχεμύθεια ισχύουν και εφαρμόζονται. 

Άρθρο 26 

Πειθαρχικό Συμβούλιο 

1. Το Υπηρεσιακό Συμβούλιο λειτουργεί παράλληλα και 
ως Πειθαρχικό Συμβούλιο για όλους τους υπαλλήλους 
του Οργανισμού πληντων Προϊσταμένων των Διευθύνσε¬ 
ων και των Περιφερειακών Γραφείων. 

2. Χρέη εισηγητή ασκεί μέλος του Πειθαρχικού Συμ¬ 
βουλίου που ορίζεται από τον Πρόεδρο αυτού. 

3. Για τους Προϊσταμένους των Διευθύνσεων και των 
Περιφερειακών Γ ραφείων ως Πειθαρχικό Συμβούλιο λει¬ 


τουργεί το Δ.Σ. του Οργανισμού και η παραπομπή γίνεται 
από τον Πρόεδρο. 

Άρθρο 27 

Πειθαρχικά Παραπτώματα 

1. Η παράβαση από κάθε εργαζόμενο στον ΟΠΕΚΕΠΕ 
των καθηκόντων του, όπως αυτά προκύπτουν από τις σχε¬ 
τικές διατάξεις, τους εσωτερικούς κανονισμούς και υπη¬ 
ρεσιακές εντολές και τη σύμβαση εργασίας του ΟΠΕΚΕ¬ 
ΠΕ καθώς και κάθε πράξη γενικά ή παράλειψη, που αντί- 
κειται στην υπηρεσιακή τάξη και πειθαρχία ή ζημιώνει τα 
συμφέροντα ή το κύρος του ΟΠΕΚΕΠΕ συνιστούν πει¬ 
θαρχικά παραπτώματα και τιμωρούνται σύμφωνα με τις 
διατάξεις των επόμενων άρθρων. Η παράλειψη καθήκο¬ 
ντος πρέπει να απορρέει από υπαίτια και καταλογισθείσα 
πράξη. 

2. Πειθαρχικά παραπτώματα που συνεπάγονται κυρώ¬ 
σεις, ενδεικτικά αναφέρονται τα ακόλουθα: 

α) Η κατ’ εξακολούθηση και χωρίς λόγο μη συμμόρφω¬ 
ση στο ωράριο εργασίας ή αδικαιολόγητη απουσία. 

β) Η βαρεία αμέλεια ή κατ’ επανάληψη πλημμελής εκτέ¬ 
λεση καθηκόντων. 

γ) Η απείθεια στις οδηγίες των προϊσταμένων όσον 
αφορά την εκτέλεση υπηρεσιακών καθηκόντων. 

δ) Η παράβαση της υποχρέωσης εχεμύθειας. 

ε) Η δωροδοκία και απαίτηση δωροληψίας. 

στ) Η χρησιμοποίηση του Οργανισμού για ιδιοτελείς 
σκοπούς. 

ζ) Η διάπραξη οποιοσδήποτε αξιόποινης πράξης. 

Άρθρο 28 

Πειθαρχικές Ποινές 

1. Τα πειθαρχικά παραπτώματα επισύρουν τις εξής ποι¬ 
νές: 

α) Έγγραφη επίπληξη. 

β) Πρόστιμο ποσού μέχρι δύο μηνιαίων μισθών που θα 
παρακρατείται σε ισόποσες δόσεις οι οποίες δεν μπο¬ 
ρούν να υπερβαίνουντο 1/4 των μηνιαίων αποδοχών. 

γ) Υποχρεωτική αποχή από την εργασία (προσωρινή 
απόλυση) μέχρι 6 μήνες κατ’ ανώτατο όριο, συνεπαγόμε¬ 
νη αντίστοιχα στέρηση των αποδοχών. Ο χρόνος της υπο¬ 
χρεωτικής αποχής δεν θεωρείται χρόνος υπηρεσίας στον 
Οργανισμό. 

δ) Οριστική απόλυση. 

2. Οι πειθαρχικές ποινές επιμετρώνται ανάλογα με την 
βαρύτητα του παραπτώματος, αφού ληφθούν υπ’ όψιν 
και οι περιστάσεις κάτω από τις οποίες διαπράχθηκαν. Οι 
ποινές της προσωρινής και οριστικής απόλυσης επιβάλ¬ 
λονται στον υπάλληλο για σοβαρά πειθαρχικά παραπτώ¬ 
ματα. Η υποτροπή αποτελεί ιδιαίτερα επιβαρυντική περί¬ 
πτωση. Δεν διώκεται υπάλληλος δύο φορές για το ίδιο 
πειθαρχικό παράπτωμα το οποίο έχει κριθεί. Γ ια την ίδια 
πράξη επιβάλλεται μία ποινή έστω και αν αυτή περιέχει τα 
στοιχεία περισσοτέρων πειθαρχικών παραπτωμάτων. 




ΦΕΚ1279 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


17693 


Όταν συνεκδικάζονται περισσότερα πειθαρχικά παρα¬ 
πτώματα επιβάλλεται μια πειθαρχική ποινή κατά συγχώ¬ 
νευση. 

3. Η πειθαρχική διαδικασία είναι ανεξάρτητη από την 
ποινική. 

Άρθρο 29 

Πειθαρχική δικαιοδοσία 

Πειθαρχική δικαιοδοσία έχουν: 

α) Οι Προϊστάμενοι των Διευθύνσεων, Τμημάτων και 
Γραφείων για όλους τους υφισταμένους τους. 

β) Το Πειθαρχικό Συμβούλιο για όλο το προσωπικό 
εκτός από τους Προϊσταμένους των Διευθύνσεων και των 
Περιφερειακών Γ ραφείων. 

γ) Το Δ.Σ. του Οργανισμού και ο Πρόεδρος για όλο το 
προσωπικό. 

Άρθρο 30 

Πειθαρχική αρμοδιότητα 

1. Στην αρμοδιότητα των Προϊσταμένων των Διευθύν¬ 
σεων, Τμημάτων και Γ ραφείων ανήκει η κρίση σε πρώτο 
βαθμό για όλους τους υφισταμένους τους και μπορούν να 
επιβάλλουν την ποινή της επίπληξης. Οι Προϊστάμενοι 
των Δ/νσεων μπορούν να επιβάλλουν στους υφισταμέ- 
νουςτους καιτηνποινή προστίμου ποσού ίσου με τις απο¬ 
δοχές δέκα (10) ημερών. 

2. Στην αρμοδιότητα του Πειθαρχικού Συμβουλίου ανή¬ 
κουν: 

α) Η κρίση σε πρώτο βαθμό για τα Πειθαρχικά παρα¬ 
πτώματα όλων των υπαλλήλων πλην των Προϊσταμένων 
των Διευθύνσεων και των Περιφερειακών Γ ραφείων που 
έχουν παραπεμφθεί σε αυτό και μπορεί να επιβάλλει οποι- 
εσδήποτε από τις ποινές που προβλέπονται στον παρό¬ 
ντα Κανονισμό εκτός από την ποινή της οριστικής απόλυ¬ 
σης. 

β) Η κρίση σε δεύτερο βαθμό μετά από αιτήσεις αναθε- 
ωρήσεως που έχουν ασκήσει και καταθέσει σε αυτό οι 
υπάλληλοι που τους έχει επιβληθεί η ποινή της επίπληξης 
από τους Προϊσταμένους τους. Στην περίπτωση αυτή δεν 
μπορεί να επιβάλει ποινή αυστηροτέρα της πρώτης. 

3. Στην αρμοδιότητα του Προέδρου του Δ.Σ. ανήκει η 
κρίση σε πρώτο βαθμό για όλο το προσωπικό του Οργα¬ 
νισμού και μπορεί να επιβάλλει την ποινή της επίπληξης 
και πρόστιμο μέχρι έναν μηνιαίο μισθό. 

4. Στην αρμοδιότητα του Δ.Σ. του Οργανισμού όταν λει¬ 
τουργεί σαν Πειθαρχικό Συμβούλιο ανήκουν: 

α) Η κρίση σε πρώτο και τελευταίο βαθμό για τα πει¬ 
θαρχικά παραπτώματα των Προϊσταμένων των Διευθύν¬ 
σεων και των Περιφερειακών Γ ραφείων, μπορεί δε να επι¬ 
βάλλει οποιεσδήποτε από τις ποινές, που προβλέπονται 
στον παρόντα Κανονισμό. 

β) Η κρίση σε δεύτερο βαθμό μετά από αιτήσεις αναθε- 
ωρήσεως που έχουν ασκήσει και καταθέσει σε αυτό οι 
υπάλληλοι που τους έχει επιβληθεί οποιαδήποτε από τις 


ποινές που προβλέπονται στον παρόντα Κανονισμό από 
το Πρωτοβάθμιο Πειθαρχικό Συμβούλιο. Στην περίπτωση 
αυτή δεν μπορεί να επιβάλλει ποινή αυστηροτέρα της 
πρώτης. 

γ) Η κρίση σε πρώτο και τελευταίο βαθμό για όλους 
τους υπαλλήλους, μετά από ακύρωση της δικαιοδοσίας 
των Πρωτοβάθμιων Πειθαρχικών Οργάνων. Στην περί¬ 
πτωση αυτή μπορεί να επιβάλλει οποιεσδήποτε από τις 
ποινές του παρόντος Κανονισμού. 

Άρθρο 31 
Πειθαρχική δίωξη 

1. Αρμόδιοι για πειθαρχική δίωξη είναι οι Προϊστάμενοι 
των Διευθύνσεων, Τμημάτων και Γ ραφείων για τους υφι¬ 
σταμένους τους όταν λαμβάνουν γνώση για την τέλεση 
Πειθαρχικού παραπτώματος. Σε περίπτωση που εκτιμούν 
ότι η προσήκουσα ποινή είναι βαρύτερη εκείνης της οποί¬ 
ας η επιβολή ανήκει στην αρμοδιότητά τους παραπέ¬ 
μπουν την υπόθεση στο Πειθαρχικό Συμβούλιο. 

2. Ο Πρόεδρος του Δ.Σ. του Οργανισμού ασκεί Πειθαρ¬ 
χική δίωξη για όλους τους υπαλλήλους όταν λαμβάνει 
γνώση περίτελέσεως Πειθαρχικού παραπτώματος. 

Άρθρο 32 

Δικονομικές διατάξεις 

1. Πριν την επιβολή οποιοσδήποτε ποινής καλείται ο 
υπάλληλος εγγράφως σε απολογία ενώπιον του αρμόδι¬ 
ου για την επιβολή της ποινής οργάνου. 

Στο έγγραφο της κλήσεως σε απολογία, που επιδίδεται 
με απόδειξη στον υπάλληλο τουλάχιστον 48 ώρες πριν, 
πρέπει να περιέχεται η αποδιδόμενη σ’ αυτόν κατηγορία 
κατά τρόπο σαφή και συγκεκριμένο. 

Στην περίπτωση που είναι αδύνατη η επίδοση της κλή¬ 
σεως σε απολογία προσωπικά στον υπάλληλο ή αρνείται 
να την παραλάβει θυροκολείται στο κατάστημα της Υπη¬ 
ρεσίας που υπηρετεί. 

Αν ο υπάλληλος δεν απολογηθεί εγγράφως εντός της 
προθεσμίας που ορίζει η κλήση δεν κωλύεται η έκδοση 
απόφασης. 

2. Πριν από την απολογία του ο υπάλληλος δικαιούται 
να λάβει γνώση της δικογραφίας που σχηματίσθηκε σε 
βάροςτου. 

3. Ο υπάλληλος δικαιούται να παραστεί μόνο αυτοπρο¬ 
σώπως κατά τη συζήτηση ενώπιον του Πειθαρχικού Συμ¬ 
βουλίου αφού ειδοποιηθείτουλάχιστον 48 ώρες πριν. Επί¬ 
σης δικαιούται να προτείνει μέχρι και δύο μάρτυρες, 
υπαλλήλουςτου Οργανισμού, κατά τη συζήτηση της υπο- 
θέσεώς του, ενώπιον των αρμοδίων Πειθαρχικών οργά¬ 
νων. 

4. Κατά των αποφάσεων των Προϊσταμένων επιτρέπε¬ 
ται αίτηση αναθεωρήσεως ενώπιοντου Πειθαρχικού Συμ¬ 
βουλίου, η οποία ασκείται εντός προθεσμίας 15 ημερών 
από την επόμενη της γνωστοποιήσεως της ποινής που 
επιβλήθηκε. 

Επί της εκδιδομένης αποφάσεως δεν επιτρέπεται η 
άσκηση αιτήσεως αναθεωρήσεως ενώπιον του Διοικητι¬ 
κού Συμβουλίου. 

5. α) Σε περίπτωση που το Πειθαρχικό Συμβούλιο απο- 
φαίνεται επί αιτήσεως αναθεωρήσεως πειθαρχικής ποι¬ 
νής που επιβλήθηκε από Προϊστάμενο ο οποίος αποτελεί 
μέλος του Πειθαρχικού Συμβουλίου, στο Πειθαρχικό Συμ¬ 
βούλιο μετέχει ο αναπληρωτής αυτού. 

β) Σε περίπτωση που Προϊστάμενος έχει ασκήσει για 
υφιστάμενό του δίωξη ενώπιον του Πειθαρχικού Συμβου¬ 
λίου και ταυτόχρονα είναι μέλος του τότε στην σύνθεσή 
του μετέχει ο αναπληρωτής του. 

6. Κατά των αποφάσεων του Πειθαρχικού Συμβουλίου 
με τις οποίες επιβάλλονται σε πρώτο βαθμό οι ποινές που 
προβλέπονται στον παρόντα Κανονισμό επιτρέπεται η αί¬ 
τηση αναθεωρήσεως ενώπιον του Δ.Σ. η οποία ασκείται 
μέσα σε προθεσμία 15 ημερών από την επομένη της γνω- 
στοποιήσεως της ποινής που επιβλήθηκε. 

7. Στις περιπτώσεις που τα πρωτοβάθμια Πειθαρχικά 
όργανα: 

α) Δεν τήρησαν τη διαδικασία που προβλέπεται από τον 
παρόντα Κανονισμό. 

β) Εσφαλμένα εφάρμοσαν το ουσιαστικό περιεχόμενο 
διατάξεων Νόμων, Κανονισμών, Εγκυκλίων ή Αποφάσεων 
τότε το Δ.Σ. με απόφασή του μετά από αιτιολογημένη ει¬ 
σήγηση του Προέδρου αυτού ακυρώνει την διαδικασία 
των Πειθαρχικών Οργάνων, επαναφέρουν τον εγκαλού- 
μενο στην κατάσταση που υπήρχε πριν από την απόφαση 
και εκδικάζουν την υπόθεση σαν πειθαρχικό πλέον όργα¬ 
νο σε πρώτο και τελευταίο βαθμό. 

Η διαδικασία αυτή πρέπει να έχει ολοκληρωθεί εντός 
δύο μηνών από την κοινοποίηση της αποφάσεως στο Δ.Σ. 

8. Η εμπρόθεσμη άσκηση της αιτήσεως αναθεωρήσεως 
αναστέλλει την εκτέλεση της ποινής. 

Άρθρο 33 

Πειθαρχική απόφαση και εκτέλεση αυτής 

1. Το Πειθαρχικό Όργανο λαμβάνει υπόψη του τα έγ¬ 
γραφα αποδεικτικά στοιχεία, τις υπάρχουσες μαρτυρικές 
καταθέσεις και τα πραγματικά περιστατικά και εκδίδει 
απόφαση η οποία πρέπει να είναι πλήρως αιτιολογημένη. 

2. Η πειθαρχική απόφαση κοινοποιείται εντός 15 ημε¬ 
ρών από την έκδοσή της στο Δ.Σ., στον ενδιαφερόμενο 
και στο Τμήμα Διοικητικής Μέριμνας, το οποίο μετά την 
τελεσιδικία της την καταχωρεί στον ατομικό φάκελο του 
υπαλλήλου. 

Άρθρο 34 

Εξάλειψη του αξιοποίνου 

1. Τα πειθαρχικά παραπτώματα παραγράφονται δύο (2) 


χρόνια μετά τη διαπίστωσή τους ή πέντε (5) χρόνια μετά 
την διάπραξήτους. 

2. Η παραγραφή πειθαρχικού παραπτώματος διακόπτε¬ 
ται με την τέλεση άλλου πειθαρχικού παραπτώματος με 
σκοπό την απόκρυψή του ή την ματαίωση της πειθαρχικής 
διώξεως. 

3. Πειθαρχικό παράπτωμα το οποίο αποτελεί και ποινι¬ 
κό αδίκημα δεν παραγράφεται πριν την παρέλευση του 
χρόνου παραγραφής του σαν ποινικού αδικήματος. 

Στις περιπτώσεις αυτές οι πράξεις της ποινικής διαδι¬ 
κασίας αποτελούν λόγο διακοπής της παραγραφής του 
πειθαρχικού παραπτώματος. 

4. Μετά την παρέλευση πενταετίας για την ποινή της 
επίπληξης και δεκαετίας για όλες τις άλλες ποινές πλην 
της οριστικής απόλυσης και εφόσον ο υπάλληλος δεν τι¬ 
μωρήθηκε εκ νέου, οι ποινές διαγράφονται από τον ατο¬ 
μικό υπηρεσιακό φάκελο του υπαλλήλου που τιμωρήθη¬ 
κε. 

Άρθρο 35 
Ειδικές Διατάξεις 

1.0 προσλαμβανόμενος κατά την πρόσληψή του δηλώ¬ 
νει ότι έχει πλήρη και σαφή γνώση των διατάξεων αυτού 
του Κανονισμού και τον αποδέχεται ανεπιφύλακτα καθώς 
και κάθε τροποποίηση αυτού. 

2. Οι οργανικές θέσεις και ο κανονισμός κατάστασης 
προσωπικού της αυτοτελούς υπηρεσιακής μονάδας 
Ελέγχου Ενισχύσεων Ελαιολάδου είναι οι αυτές όπως 
ορίζονται απότους κοινοτικούς κανονισμούς 2262/84του 
Συμβουλίου και 27/85 της Επιτροπής καθώς και από τα 
Π.Δ. 222/85 (ΦΕΚ 83/85/Α) και 539/88 (ΦΕΚ 247/88/Α) 
όπως κάθε φορά ισχύουν. 

2α. Η κατάταξη σε κλάδους των μετατασσομένων στον 
ΟΠΕΚΕΠΕ υπαλλήλων των καταργουμένων οργανισμών, 
του άρθρου 28, του Ν. 2637/98 (ΦΕΚ 200/Α/98) και της 
ΓΕ.ΔΙ.ΔΑΓΕΠ. μπορεί να γίνει κατ’ αντιστοιχία των κλάδων 
στους οποίους ανήκαν πριν την μετάταξή τους. 

3. Τυχόν ασαφείς διατάξεις αυτού του Κανονισμού συ¬ 
μπληρώνονται και ερμηνεύονται με απόφαση του Δ.Σ. του 
Οργανισμού και εγκρίνονται από τον Υπουργό Γεωργίας. 

Άρθρο 36 

Τροποποίηση Κανονισμού 

Η συμπλήρωση, τροποποίηση ή κατάργηση διατάξεων 
του παρόντος κανονισμού γίνεται κατόπιν αποφάσεως 
του Δ.Σ. του Οργανισμού, που εγκρίνεται απότους αρμό¬ 
διους Υπουργούς και δημοσιεύεται στην Εφημερίδα της 
Κυβερνήσεως. 

Άρθρο 37 

Μεταβατικές Διατάξεις 

Μέχριτης ολοκληρώσεωςτης σύστασης και συγκρότησης 
του Υπηρεσιακού και Πειθαρχικού Συμβουλίου οι αρμοδιό¬ 
τητες αυτών θα ασκούνται από το Δ.Σ. του Οργανισμού. 

Άρθρο 38 
Έναρξη Ισχύος 

Η ισχύς της παρούσης αρχίζει από την δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΛΕΩΝ. ΤΖΑΝΗΣ ΓΕΩΡ. ΔΡΥΣ 

ΓΕΩΡΓΙΑΣ 

ΓΕΩΡ. ΑΝΩΜΕΡΙΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θ Ι.ςτ 
Θ-ΓΠ3Μ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































